142. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΕΡΓ ΑΣΙΑΣ Αριθ.101634 της 9/20 Ιουλ. 1982 (ΦΕΚ Β΄ 495) Κατάργηση ιεραρχικών βαθμίδων γενικών διευθύνσεων, θέσεων και βαθμών γενικών διευθυντών ΟΑΕΔ. Έχοντας υπόψη: 1.Τις διατάξεις του άρθρ. 2 παρ. 10 του Νόμ. 1232/1982 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» (ΦΕΚ 22/Α΄). 2.Τις διατάξεις της παρ. 2 του άρθρ. 29 του Νόμ. 1199/1981 «περί ρυθμίσεως θεμάτων κ.λπ». 3.Τις διαρθρωτικές απαιτήσεις και τις υπηρεσιακές ανάγκες του Οργανισμού Απασχολήσεως Εργατικού Δυναμικού (ΟΑΕΔ), αποφασίζουμε: 1.Όλες οι οργανωτικές βαθμίδες γενικών διευθύνσεων, οι θέσεις και οι βαθμοί γενικών διευθυντών, μόνιμες ή με θητεία του Οργανισμού Απασχολήσεως Εργατικού Δυναμικού (ΟΑΕΔ), καταργούνται αυτοδίκαια από την ημέρα της δημοσιεύσεως της αποφάσεως αυτής στην Εφημερίδα της Κυβερνήσεως. 2.Όλες οι αρμοδιότητες (γενικές-ειδικές) των Γενικών Διευθυντών πού ασκούσαν με βάση τις οργανωτικές διατάξεις του ΟΑΕΔ περιέρχονται στο Διοικητικό Συμβούλιο του Οργανισμού, ενώ οι αρμοδιότητες πού ασκούσαν κατά μεταβίβαση του Διοικητικού Συμβουλίου ή του Διοικητή επανέρχονται στο Διοικητικό Συμβούλιο ή στον Διοικητή αντίστοιχα. 3.Ο υπάλληλος που υπηρετεί σε θέση που καταργείται με την παρ.1 απολύεται αυτοδίκαια κατά την έναρξη της ισχύος της αποφάσεως αυτής, με διαπιστωτική πράξη του κατά νόμο αρμόδιου οργάνου, βεβαιωτική της πραγματικής και συντάξιμης υπηρεσίας. Σελ. 98,674(α) Τεύχος Ε102- Σελ. 114 4.Κατά τα λοιπά εφαρμόζονται οι διατάξεις του άρθρ.2 του νόμ. 1232/1982. 